**ສາທາລະນະລັດ ປະຊາທິປະໄຕ ປະຊາຊົນລາວ**

**ສັນຕິພາບ ເອກະລາດ ປະຊາທິປະໄຕ ເອກະພາບ ວັດທະນະຖາວອນ**

ທະນາຄານ​ແຫ່ງ ສປປ ລາວ

ບໍລິສັດ ຂໍ້ມູນຂ່າວສານສິນເຊື່ອແຫ່ງ ສປປ ລາວ ນະຄອນຫຼວງວຽງຈັນ, ວັນທີ 03 ມີນາ 2025

​**ໃບກໍານົດຕໍາແໜ່ງງານ**

**ຂອງ​ວິຊາການຄົ້ນຄວ້າ ແລະ ພັດທະນາ**

**ກ. ລະບຸທີ່ຕັ້ງຂອງຕຳແໜ່ງງານ.**

1. **ທີ່ຕັ້ງຂອງຕຳແໜ່ງງານ.**
   1. **ຊື່ສຳນັກງານ**: ບໍລິສັດ ຂໍ້ມູນຂ່າວສານສິນເຊື່ອແຫ່ງ ສປປ ລາວ
   2. **ຊື່ພະແນກ:** ພະແນກ ເຕັກໂນໂລຊີຂໍ້ມູນຂ່າວສານ
2. **ແຈ້ງຊື່ຕຳແໜ່ງງານ:** ວິຊາການຄົ້ນຄວ້າ ແລະ ພັດທະນາ (ທ່ານ ທົດສະກັນ ສ

**ຂ. ສະຫຼຸບຫຍໍ້ໜ້າວຽກຂອງຕຳແໜ່ງງານ**

1. **ຂຶ້ນກັບ:** ຄະນະພະແນກ ເຕັກໂນໂລຊີຂໍ້ມູນຂ່າວສານ
2. **ໜ້າວຽກຕົ້ນຕໍ:** ຄົ້ນຄວ້າ, ຮ່າງແຜນພັດທະນາ, ສຳຮອງຊັອດໂຄດ, ສຶກສາຄວາມຕ້ອງການທາງດ້ານທຸລະກິດ-ເຕັກນິກທີ່ໃຊ້ໃນການພັດທະນາ, ຄົ້ນຄວ້າສ້າງຜະລິດຕະພັນບົດລາຍງານ.

**ຄ. ໜ້າທີ່, ຄວາມຮັບຜິດຊອບ ແລະ ສະພາບວຽກງານ.**

1. **ໜ້າທີ່ ແລະ ຄວາມຮັບຜິດຊອບ:**
   1. ຄົ້ນຄວ້າ ແລະ ສະເໜີແຜນການພັດທະນາລະບົບໂປຣແກຣມເຕັກໂນໂລຊີຂໍ້ມູນຂ່າວສານຂອງ ບໍລິສັດ ໃຫ້ແທດເໝາະກັບການພັດທະນາເຕັກໂນໂລຊີຂໍ້ມູນຂ່າວສານໃນແຕ່ລະໄລຍະ;
   2. ສຳຮອງແອັບພິເຄເຊິນ (Application) ຫຼື ຊັອດໂຄດ (Source Code) ຂອງລະບົບໂປຣແກຣມຕ່າງໆທີ່ຮັບໃຊ້ພາຍໃນບໍລິສັດ ຂສລ ;
   3. ຄົ້ນຄວ້າ ແລະ ອອກແບບຄວາມຕ້ອງການທາງດ້ານທຸລະກິດ ແລະ ຄວາມຕ້ອງການທາງດ້ານເຕັກນິກ ທີ່ໃຊ້ໃນການພັດທະນາລະບົບໂປຣແກຣມ ແລະ ຕອບສະໜອງຄວາມຕ້ອງການດ້ານເຕັກນິກລະບົບຮາດແວ, ໂປຣແກຣມ, ເຄືອຂ່າຍຕ່າງໆຂອງບັນດາພະແນກພາຍໃນ ແລະ ທະນາຄານແຫ່ງ ສປປ ລາວ;
   4. ຄົ້ນຄວ້າ, ສ້າງ, ພັດທະນາຜະລິດຕະພັນ ແລະ ບົດລາຍງານ ສະໜອງຕາມຄວາມຕ້ອງການແຕ່ລະໄລຍະໃຫ້ທັນກັບສະພາບການ ແລະ ໄດ້ມາດຕະຖານສາກົນ ເພື່ອຮັບໃຊ້ຜູ້ຄຸ້ມຄອງພາຍໃນ ຂສລ ແລະ ສະມາຊິກ;
   5. ປະກອບສ່ວນໃນການຄົ້ນຄວ້າ, ນຳສະເໜີ ແລະ ພັດທະນາຜະລິດຕະພັນການບໍລິການຂໍ້ມູນຂ່າວສານສິນເຊື່ອຂອງບໍລິສັດ ຂສລ;
   6. ອັບເດດຂ່າວສານ ແລະ ບັນດາແຈ້ງການຕ່າງໆ ທີ່ຕິດພັນກັບວຽກງານຂອງພະແນກ;
   7. ປະຕິບັດສິດ ແລະ ໜ້າທີ່ອື່ນ ຕາມການມອບໝາຍຂອງຂັ້ນເທິງ.
2. **ຄວາມຮັບຜິດຊອບອື່ນໆ:**

ເຂົ້າຮ່ວມກອງປະຊຸມ-ສຳມະນາຕ່າງໆຢູ່ພາຍໃນ ແລະ ຕ່າງປະເທດ, ລົງເຄື່ອນໄຫວວຽກງານຢູ່ອົງການຈັດຕັ້ງຂັ້ນສູນກາງ ແລະ ທ້ອງຖິ່ນ ແລະ ຮັບຜິດຊອບວຽກງານອື່ນໆ ຕາມການມອບໝາຍຂອງຄະນະພະແນກ.

1. **ການພົວພັນ:**

ພົວພັນກັບບັນດາພະແນກ, ຫ້ອງການກະຊວງ, ບັນດາກະຊວງ, ອົງການທຽບເທົ່າກະຊວງ, ອົງການຈັດຕັ້ງຕ່າງໆ ຂັ້ນສູນກາງ ແລະ ທ້ອງຖິ່ນຕາມການມອບໝາຍ.

1. **ຂອບເຂດສິດ:**
   1. **ຄົ້ນຄວ້າ​ປະກອບ​ຄວາມ​ເຫັນ ​ແລະ ສະ​ເໜີ​ວິທີ​ການ​ແກ້​ໄຂບັນຫາ​ຕ່າງໆ ພ້ອມ​ທັງ​ວິທີ​ການ​ແກ້​ໄຂ​ກ່ຽວ​ກັບ​ວຽກ​ມງານ​ທີ່​ຕົນ​ຮັບຜິດຊອບ ຕໍ່​ຄະນະ​ພະ​ແນ​ກ ​ເພື່ອ​ລາຍ​ງານ​ຂໍ​ທິດ​ຊີ້​ນຳຈາກ​ຂັ້ນ​ເທິງ​ແລ້ວ​ມາ​ຈັດ​ຕັ້ງ​ປະຕິບັດ;**
   2. **ປະຕິບັດສິດອື່ນໆ ຕາມການມອບໝາຍຂອງຄະນະ​ແນ​ກ.**

**ງ. ເງື່ອນໄຂ, ຄຸນວຸດທິ:**

1. **ລະດັບການສຶກສາ:** ປະລິນຍາຕີ;
2. **ສາຂາທີ່ຮຽນມາ:** ເຕັກໂນໂລຊີ ຂໍ້ມູນຂ່າວສານ;
3. **ຄວາມຮູ້, ຄວາມສາມາດ ແລະ ການປະພຶດ:** 
   1. **ດ້ານ​ຄຸນ​ທາດ​ການ​ເມືອງ**
4. ມີທັດສະນະຫຼັກໝັ້ນການເມືອງ ​ແລະຮູ້ຈັກຈຳແນກມິດ-ສັດຕູຈະແຈ້ງ; ມີ​ສະ​ຕິ​ຕໍ່​ການ​ຈັດ​ຕັ້ງ, ມີລະ​ບຽບ​ວິ​ໄນ​ສູງ ແລະ ຮັກ​ສາ​ຄວາມ​ລັບ​​ໄດ້ດີ;
5. ມີປະຫວັດຕົ້ນ​ກຳ​ເນີ​ດ-ການ​ເຄື່ອນ​ໄຫວ​ທີ່​ດີ ແລະ ຈະແຈ້ງ, ມີ​ແບບແຜນການ​ດຳລົງ​ຊີວິດ ປອດໃສຂາວສະອາດ; ມີ​ຄຸນ​ນະ​ທຳ ແລະມີຄວາມຍຸຕິທຳ; ບໍ່ເຫັນແກ່ຜົ​ນປະ​ໂຫຍ​ດອັນ​ບໍ່​ຊອບ​ທຳ ຂອງຕົນ; ບໍ່ສວຍໃຊ້ຖານະຕຳແໜ່ງ, ບໍ່ໂລບມາກໂລພາ ແລະບໍ່ສໍ້ລາດ ບັງຫລວງ; ຕ້ານ ແລະ ສະກັດກັ້ນປະກົດການຫຍໍ້ທໍ້ ໃນການຈັດຕັ້ງ ແລະ ສັງຄົມ; ເຄົາລົບ ​ແລະ ປະຕິບັດ ຕາມລະບຽບກົດໝາຍຢ່າງເຂັ້ມງວດ;
6. ຮູ້ຈັກ​ປະຕິບັດແນວທາງ, ມະຕິ, ຄຳ​ສັ່ງ ຂອງພັກ, ນະໂຍບາຍ, ລະບຽບກົດໝາຍ ຂອງລັດ, ແຜນ​ພັດ​ທະ​ນາ​ເສດ​ຖະ​ກິດ-​ສັງ​ຄົມ ​ທີ່​ກ່ຽວ​ຂ້ອງກັບ​ໜ້າ​ທີ່​ ​ແລະ​ຄວາມ​ຮັບຜິດ​ຊອບ​ຂອງ​ຕົນ ​ໄດ້ເປັນຢ່າງດີ;
7. ມີຄວາມຕື່ນຕົວ ແລະມີ​ຄວາມ​ຮັບຜິດຊອບ ຕໍ່ ໜ້າທີ່ວຽກງານທີ່ໄດ້ຮັບມອບໝາຍ;
8. ປົກປ້ອງແນວທາງ, ແຜນນະໂຍບາຍ ຂອງ ພັກ-ລັດຖະບານ; ກ້າປ່ຽນແປງຈຸດອ່ອນ ຂອງ ຕົນ, ບໍ່ອວດອົ່ງທະນົງຕົວ ແລະບໍ່ລັ່ງເລທໍ້ຖອຍ;
9. ຮູ້ຈັກຈັດຕັ້ງປະຕິບັດແນວທາງການຕ່າງປະເທດ ຂອງ ພັກ-ລັດຖະບານ ຢ່າງຖືກຕ້ອງ.
   1. **ດ້ານຄວາມ​ຮູ້ ແລະ ຄວາມ​ສາມາດ**
10. ກຳແໜ້ນແນວທາງນະໂຍບາຍ, ມະຕິ, ຄຳ​ສັ່ງຂອງພັກ, ລະບຽບກົດໝາຍຂອງລັດ; ມີຄວາມສາມາດ ໃນການ ປະກອບຄຳເຫັນເຂົ້າໃສ່ການປັບປຸງບູລະນະແນວທາງນະໂຍບາຍ ແລະ ລະບຽບກົດໝາຍ;
11. ສາມາດຄົ້ນ​ຄວ້າຂີດ​ຂຽນ, ​ສັງ​ລວມ, ວິ​ໄຈ​ໄຈ້​ແຍກ​ບັນ​ຫາ​ຢ່າງພາ​ວະ​ວິ​ໄສ, ລະອຽດລາຍ​ງານຖືກຕາມ​ຄວາມ​ຈິງ ແລະ ທັນສະພາບການ;
12. ມີ​ລະ​ດັບ​ຄວາມ​ຮູ້​ດ້ານ​ວິຊາ​ການ​ທີ່​ກ່ຽວຂ້ອງຢ່າງ​ກວ້າງຂວາງ-​ເລິກ​​ເຊິ່ງ ແລະ ມີ​ຄວາມ​ສາ​ມາດ ​ກຳ​ໄດ້​ຂໍ້​ມູນ​ຂ່າວ​ສານທັນ​ເວ​ລາ;
13. ມີ​ຄວາມ​ສະ​ດຸ້ງ​ໄວ, ກ້າ​ສະ​ເໜີ​ຄວາມ​ຄິດ​ຄວາມ​ເຫັນ ​ເພື່ອ​ໃຫ້ຂັ້ນ​ເທິງ​ຕົກ​ລົງຢ່າງ​ຖືກ​ຕ້ອງ ແລະ ຊັດ​ເຈນ;
14. ມີ​ລະດັບວິ​ຊາ​ສະ​ເພາະກ່ຽວ​ກັບ​ຂົງ​ເຂດ​ວຽກ​ງານ​ທີ່​ຕົນ​ຮັບຜິດຊອບຢ່າງ​ໜ້ອຍຊັ້ນ​ສູງ​ຂຶ້ນ​ໄປ;
15. ໄດ້ຜ່ານການກໍ່ສ້າງ ຫລື ບຳລຸງທິດສະດີການເມືອງ ແລະ ການປົກຄອງຕາມຫລັກສູດ ຊັ້ນຕົ້ນຂຶ້ນໄປ;
16. ມີຄວາມຮູ້ຄວາມສາມາດວິຊາສະເພາະດ້ານໃນການຄຸ້ມຄອງລະບົບຖານຂໍ້ມູນ,ການວິເຄາະ ແລະ ອອກແບບລະບົບຂໍ້ມູນ ແລະ ຖານຂໍ້ມູນເຊັ່ນ Mysql, Sql Server, PosgreSQL, SQLite;
17. ມີຄວາມຮູ້ໃນດ້ານການຄົ້ນຄ້ວາ ແລະ ອອກແບບລະບົບ (SAD) ເພື່ອໃຊ້ໃນການພັດທະນາລະບົບ ຫຼື ການສ້າງບັນດາຜະລິດຕະພັນຕ່າງໆເຊັ່ນ ການພັດທະນາວິນໂດແອັບພິເຄເຊິນ, ເວັບແອັບພິເຄເຊິນ ແລະ ໂມບາຍແອັບພິເຄເຊິນ ເຊັ່ນ: java, vb.net, c#, android studio, php, html5, javascript , css, react, nodejs, django;
18. ຈົບຊັ້ນສູງສາຂາ ພາສາອັງກິດທົ່ວໄປ;
19. ມີຄວາມຮູ້ພື້ນຖານດ້ານວຽກງານກຣາຟຟິກດີຊາຍ ເຊັ່ນ: Adobe Photoshop, Adobe Illustrator, Adobe Premiere Pro;
    1. **ດ້ານ​ແບບ​ແຜນ​ວິທີ​ເຮັດ​ວຽກ**
20. ເຮັດວຽກມີ​ແຜນການ, ມີ​ການ​ປຶກສາ​ຫາລື, ຕົກລົງ​ເປັນໜູ່ຄະນະ ແລະ ຮູ້ແບ່ງງານໃຫ້ວິຊາການໃນຄວາມ ຮັບຜິດຊອບຂອງຕົນ;
21. ປະຕິບັດໜ້າທີ່ຕາມຂອບເຂດສິດທີ່ການຈັດຕັ້ງມອບໝາຍໃຫ້ ແລະ ລາຍງານຕາມຂັ້ນຕອນ;
22. ມີ​ຄວາມ​ທຸ່ນ​ທ່ຽງອົດ​ທົນ, ​ພະ​ຍາ​ຍາມ​ຊອກ​ຮູ້​ຮ່ຳ​ຮຽນ ແລະມີ​ມະ​ນຸດ​ສຳ​ພັນ​ດີ;
23. ຮູ້ຈັກ​ພົວພັນ​ປະສານ​ງານ​ກັບ​ພາກສ່ວນ​ກ່ຽວຂ້ອງ ຢ່າງ​ລ່ອງ​ຊ່ອງ ​ແລະກົມກຽວ;
24. ມີ​ທັດສະນະ​ມະຫາຊົນ​ຢ່າງ​ຖືກຕ້ອງ ​ແລະ​ໄດ້​ຮັບ​ຄວາມ​ເຊື່ອ​ຖື​ຮັກ​ແພງ​ຈາກ​ມະຫາຊົນ.
    1. **ປະສົບ​ການ:** ເຄີຍ​ໄດ້​ຜ່ານ​ການ​ຝຶກ​ງານ​ຈາກ​ສະ​ຖາ​ບັນ​ການ​ສຶກສາ ຢ່າງໜ້ອຍ 2 ​ເດືອນ ຫຼື ເຄີຍມີປະສົບການໃນວຽກງານດັ່ງກ່າວ.
    2. **ສຸຂະພາບ:** ມີ​ສຸຂະພາບ​ແຂງ​ແຮງ​ດີ.

**ຈ. ລະດັບຊັ້ນ-ຂັ້ນເງຶນເດືອນ:** ເປັນລັດຖະກອນຊັ້ນ 4 ຂັ້ນ 2 ຂຶ້ນໄປ.

**ສ. ການຮັບຮູ້:**

* **ການກຳນົດຕຳແໜ່ງງານນີ້ຂຽນຂຶ້ນໂດຍ:**

1. ຊື່ ແລະ ນາມສະກຸນ: ທ່ານ ນາງ ດອກແກ້ວ ແກ້ວວົງສາ;
2. ຕຳແໜ່ງໜ້າທີ່: ວ່າການ ຫົວໜ້າພະແນກ ເຕັກໂນໂລຊີຂໍ້ມູນຂ່າວສານ;
3. ວັນທີ, ເດືອນ, ປີ: 03 ມີນາ 2025

* **ຮັບຮູ້ໂດຍ:**

1. ຊື່ ແລະ ນາມສະກຸນ: ທ່ານ ຈິນດາໄມ ວິໄລຫົງສ໌
2. ຕຳແໜ່ງໜ້າທີ່: ຜູ້​ອຳ​ນວຍ​ການ​ໃຫ​ຍ່ ບໍ​ລິ​ສັດ​ຂໍ້​ມູນ​ຂ່າວ​ສານ​ສິນ​ເຊື່ອແຫ່ງ ສ​ປ​ປ ລາວ
3. ວັນທີ, ເດືອນ, ປີ: .......................................

**ບໍລິສັດ ຂໍ້ມູນຂ່າວສານສິນເຊື່ອແຫ່ງ ສປປ ລາວ**

**ຜູ້ອຳນວຍການໃຫຍ່**